Kommissionens beslutning
af 22. januar 2001
om tredje ændring af beslutning 95/125/EF om Frankrigs status med hensyn til infektiøs hæmatopoietisk nekrose og egtvedsyge
(meddelt under nummer K(2001) 123)
(EØS-relevant tekst)
(2001/100/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, stk. 2, og
ud fra følgende betragtninger:
(1) Medlemsstaterne kan for en eller flere regioner opnå status som godkendte zoner, der er fri for infektiøs hæmatopoietisk nekrose (IHN) og egtvedsyge (VHS).
(2) Listen over zoner, der er godkendt i Frankrig, blev fastsat ved Kommissionens beslutning 95/125/EF(3), senest ændret ved beslutning 1999/550/EF(4).
(3) Kun zoner, der opfylder kravene i artikel 5 i direktiv 91/67/EØF, kan godkendes.
(4) Frankrig har anmeldt et udbrud af IHN i den godkendte zone "den del af Loirebækkenet, der udgøres af opstrømsdelen af floden Huisnes afvandingsområde fra udspringet til Ferté-Bernarddæmningen".
(5) Denne zone opfylder derfor ikke længere kravene i artikel 5 i direktiv 91/67/EØF, for så vidt angår IHN.
(6) For så vidt angår IHN, slettes denne zone på listen over godkendte zoner i bilaget, punkt 2, "LOIRE-BRETAGNE", afvandingsområder, til beslutning 95/125/EF.
(7) Denne zone er fortsat godkendt, for så vidt angår VHS.
(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 95/125/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 22. januar 2001.